SREDNJA ŠKOLA ZVANE ČRNJE ROVINJ

SCUOLA MEDIA SUPERIORE „ZVANE ČRNJA” ROVIGNO

Carduccijeva ulica 20

KLASA: 003-05/20-02/02

URBROJ: 2171-08-01-20-01

U Rovinju, 14. veljače 2020.

Na temelju članka 125. Zakona o odgoju i obrazovanju u osnovnoj i srednjoj školi (Narodne novine broj 87/08., 86/09., 92/10., 105/10-ispr., 90/11., 16/12., 86/12., 94/13., 136/14.-RUSRH, 152/14., 7/17., 68/18. i 98/19.) i članka 16. Pravilnika o radu, ravnateljica školske ustanove dalje u tekstu: Školska ustanova) Ingrid Sau donosi

**PROCEDURU PROVJERE VJERODOSTOJNOSTI**

**DIPLOMA, SVJEDODŽBI I DRUGIH ISPRAVA**

**I.**

Provjera vjerodostojnosti diploma, svjedodžbi odnosno drugih javnih isprava je obvezni postupak prilikom zapošljavanja, odnosno sklapanja ugovora o radu sa svim zaposlenicima Školske ustanove za koje se zna da će im radni odnos trajati dulje od 60 dana.

Najkasnije u roku od 15 dana od dana sklapanja ugovora o radu ravnateljica Školske ustanove pokrenut će postupak provjere diplome, svjedodžbe odnosno druge javne isprave.

**II.**

Za zaposlenika/cu koji ima zasnovan radni odnos u dvije ili više školskih ustanova provjeru vjerodostojnosti diplome, svjedodžbe odnosno druge javne isprave na temelju koje je zasnovan radni odnos pokrenut će matična školska ustanova sukladno sporazumu među školama.

**III.**

Provjera vjerodostojnosti diplome, svjedodžbe odnosno druge javne isprave stečene u inozemstu obavlja se putem Ministarstva vanjskih poslova.

**IV.**

Ako Školskoj ustanovibude dostavljen dopis odnosno obavijest nadležnog fakulteta, ustanove odnosno institucije o nevjerodostojnoj odnosno krivotvorenoj diplomi, svjedodžbi odnosno drugoj javnoj ispravi za osobu koja se zapošljava odnosno zaposlenika/cu Školske ustanove, ravnateljica će bez odlaganja, a najkasnije u roku od pet dana napraviti prijavu Državnom odvjetništvu i izvijestiti Ministarstvo znanosti i obrazovanja.

**V.**

Ako je Školskoj ustanovi dostavljen dopis odnosno obavijest nadležnog fakulteta, ustanove odnosno institucije o nevjerodostojnoj odnosno krivotvorenoj diplomi, svjedodžbi odnosno drugoj javnoj ispravi za zaposlenika/cu Školske ustanove, ravnateljica Školske ustanove izvanredno će zaposleniku/ci otkazati ugovor o radu u roku od 15 dana od dana saznanja za nevjerodostojnu odnosno krivotvorenu diplomu, svjedodžbu odnosno drugu javnu ispravu na temelju koje je sklopljen ugovor o radu.

**VI.**

Iznimno od točke IV. u slučaju proteka roka od 15 dana od dana saznanja za nevjerodostojnu odnosno krivotvorenu diplomu, svjedodžbu odnosno drugu javnu ispravu zaposlenika/ce Školske ustanove ili drugog opravdanog razloga, ravnateljica Školske ustanove zaposleniku/ci redovito će otkazati ugovor o radu zbog skrivljenog ponašanja.

**VII.**

Ova Procedura stupa na snagu danom donošenja.

**VIII.**

Ova Procedura bit će objavljena na oglasnoj ploči Školske ustanove u roku od pet dana od dana stupanja na snagu.

 Ravnateljica

 Ingrid Sau, prof.mentor